דב מלניק

דב מלניק (נולד בשנת 1978) הוא שחיין ישראלי. אלוף ישראל ושיאן ישראל בעבר. ייצג את ישראל בשתי אליפויות עולם בשחייה (פוקואוקה 2001 וברצלונה 2003). לאחר פרישתו עסק בסחר בניירות ערך, ונשפט בארצות הברית באשמת סחר במידע פנים. מלניק נולד וגדל בראשון לציון. הוא התאמן בקבוצת הפועל חולון. בהמשך עבר להתאמן בפנימיית המחוננים בשחייה במכון וינגייט בהדרכתו של לאוניד קאופמן. הוא קבע שיאי גילאים רבים במשחי החזה ועדיין מחזיק במספר שיאים לגילאים השונים (נכון לשנת 2014): שיאים לגיל 13 (1991), במשחה ל-50 מטר חזה (32.22 שניות), במשחה ל-100 מטר חזה (1:12.71 דקות), במשחה ל-50 מטר חזה בבריכת 25 מטר (31.81 שניות) ובמשחה ל-100 מטר חזה בבריכת 25 מטר (1:09.24 דקות). שיאים לגיל 14 (1992), במשחה ל-100 מטר חזה (1:07.65 דקות), במשחה ל-200 מטר חזה (2:26.59 דקות) ובמשחה ל-100 מטר חזה בבריכת 25 מטר (1:06.63 דקות) ושיא לגיל 15 (1993), במשחה ל-200 מטר חזה (2:22.54 דקות). באליפות אירופה בשחייה לנוער שנערכה בפרדוביצה צ'כיה באוגוסט 1994 סיים מלניק במקום רביעי במשחה ל-200 מטר חזה בשיא ישראלי חדש לגילאי 16 של 2:21.18 דקות. באליפות ישראל בשחייה שנערכה בשנת 1995 זכה מלניק במדליית כסף במשחה ל-200 מטר חזה בתוצאה של 2:21.36 דקות, אחרי ודים אלכסייב מהפועל ירושלים (2:21.11 דקות). הוא למד תואר ראשון במנהל עסקים באוניברסיטת מינסוטה ושחה בהדרכתו של קלי קרמר ושחה עבור קבוצת הפועל ירושלים. באליפות המכללות (NCAA) של ארצות הברית שנערכה במיניאפוליס שבמינסוטה ארצות הברית במרץ 2000 סיים מלניק במקום במשחה ל-200 מטר חזה בתוצאה של 2:12.63 דקות, במקום במשחה ל-100 מטר בתוצאה של 1:01.47 דקות ובמשחה ל-50 מטר חזה בשיא אישי חדש של 28.95 שניות. באליפות העולם שנערכה בפוקואוקה, יפן ביולי סיים מלניק במקום 24 במשחה ל-200 מטר חזה בתוצאה של 2:20.52 דקות ופעמיים במקום 29 במשחה ל-100 מטר חזה בתוצאה של 1:04.71 דקות ובמשחה ל-50 מטר חזה בתוצאה של 29.87 שניות. באליפות ישראל שנערכה באוגוסט 2002 זכה מלניק בשתי מדליות זהב, במשחה ל-100 מטר חזה בתוצאה של 1:05.10 דקות, לפני טל שטריקר ממכבי קריית אונו (1:05.23 דקות) ואחיו הצעיר דני מלניק שאף שבר לו את שיא ישראלי לגילאי 17–18 בשתי מאיות השנייה (1:05.42 דקות) ובמשחה ל-200 מטר חזה בשיא אישי חדש של 2:17.86 דקות, לפני טל שטריקר (2:19.41 דקות) ודני מלניק (2:21.49 דקות). באליפות ישראל בשחייה (בריכת 25 מטר) שנערכה בפברואר 2003 קבע מלניק במשחה ל-200 מטר חזה שיא ישראלי חדש של 2:11.39 דקות, שיפור לשיא בן ה-10 שנים של ודים אלכסייב (2:11.82 דקות). באליפות העולם שנערכה בברצלונה, ספרד בשנת 2003 סיים מלניק במקום 29 במשחה ל-200 מטר חזה בשיא אישי חדש של 2:17.84 דקות ובמקום 40 במשחה ל-50 מטר חזה בתוצאה של 29.78 שניות. חודש לאחר מכן, באוניברסיאדה שנערכה בטגו שבקוריאה הדרומית הוא סיים במקום במשחה ל-200 מטר חזה בתוצאה של 2:19.38 דקות, במקום במשחה ל-100 מטר חזה בתוצאה של 1:04.08 דקות ובמקום במשחה ל-50 מטר לחזה בתוצאה של 29.82 שניות. באליפות אירופה שנערכה במדריד שבספרד במאי 2004 סיים מלניק במקום 23 במשחה ל-200 מטר חזה בתוצאה של 2:19.56 דקות, במקום 26 במשחה ל-100 מטר חזה בתוצאה של 1:04.99 דקות ובמקום 24 במשחה ל-50 מטר חזה בתוצאה של 30.43 שניות באליפות העולם (בריכת 25 מטר) שנערכה באינדיאנפוליס שבאינדיאנה ארצות הברית באוקטובר 2004 סיים מלניק במקום 19 במשחה ל-200 מטר חזה בשיא אישי חדש של 2:14.49 שניות, במקום 27 במשחה ל-100 מטר חזה בשיא אישי חדש של 1:02.49 שניות ובמקום 25 במשחה ל-50 מטר חזה בתוצאה של 29.07 שניות. בדצמבר 2004 פרש מלניק משחייה תחרותית והחל לעסקו בבנקאות. באוקטובר 2020 נעצר מלניק בשווייץ והוסגר לארצות הברית, לאחר שרשות ניירות הערך האמריקנית הגישה נגדו ונגד שותפו תומר פיינגולד כתב אישום על שותפותם ברשת של הונאה בניירות ערך וסחר במידע פנים בין השנים 2017-2013 שהניבה להם רווחים של מיליוני דולרים. ביוני 2021, מלניק הודה באחד האישומים. דב מלניק הוא אחיו הבכור של דני מלניק אלוף ושיאן ישראל בשחייה בעבר. מדיה וקבצים בנושא דב מלניק בוויקישיתוף דב מלניק, באתר swimrankings (באנגלית) דב מלניק, באתר swimrankings (באנגלית) Malnik leaves army to join Gophers באתר ‏The Minnesota Daily ‏16 בפברואר 2000(באנגלית) U.S. Attorney Announces Extradition And Guilty Plea Of Israeli Securities Trader For Participating In A Global Insider Trading Ring באתר התובע הכללי של ארצות הברית, 25 ביוני 2021 אורי שטיפט, שיא ישראלי למנזולה, באתר ONE, ‏9 באוגוסט 2002 רמי היפש‏, שיא ישראלי לשילו איילון ב-400 מ' חופשי, באתר וואלה, 7 באוגוסט 2002 ארה"ב תובעת שני ישראלים שהיו חלק מרשת בינלאומית של סחר במידע פנים, באתר TheMarker‏, 5 במרץ 2020 טלפון חד פעמי ומידע פנים: אלוף ישראל בשחייה לשעבר הודה בהונאת מיליונים, באתר ynet, 27 ביוני 2021